**MÄRJAMAA VALLA NOORTEKESKUSE KODUKORD**

**Kodukord on täitmiseks kõikidele, kes viibivad noortekeskuse territooriumil, kasutavad noortekeskuse teenuseid või osalevad noortekeskuse poolt korraldatavatel üritustel.**

1. Noortekeskust on oodatud külastama noored vanuses 7-26 a.
2. Noore külastus registreeritakse elektroonilises registreerimissüsteemis logiraamat. See annab mulle õiguse viibida noortekeskuses ning kohustuse täita maja KODUKORDA.
3. Noortekeskuse territooriumil ja ruumides käitun kõlblusnormidele vastavalt ning teiste külastajate ning noortekeskuse inventari suhtes lugupidavalt, sh
	1. suhtun kaaskülastajate tegemistesse sõbralikult ja toetavalt (sh lasen neil mängida mänge jms);
	2. ei karju, ropenda, alanda teisi ega kasuta füüsilist vägivalda – need on äärmiselt negatiivsed eneseväljendusviisid, mida enesest lugupidava noorena väldin;
	3. hoian oma sülje ja ebaviisakad väljendid iseendale;
	4. meelemürke kasutanuna jätan noortekeskuse külastuse vahele;
	5. majas sees liigun välisjalatsiteta.
4. Oma isiklike asjade (sh mobiiltelefoni!) eest vastutan ise.
5. Prahi ja mulle enam mitte vajalikud esemed viskan prügikasti.
6. Kasutades/ laenutades noortekeskuse vara (mängud, pillid, arvutid jm tehnika), hoolitsen ja vastutan ka selle korrasoleku eest ning tagastan algses olekus keskusele.
7. Noortekeskusest lahkudes tagastan kasutatud vara, sh panen esemed ja mööbli (nt toolid) tagasi oma kohale. Viimasena ruumist lahkudes sulgen aknad ja kustutan tuled.
8. Tahtlikult noortekeskusele tekitatud varalise kahju korral tuleb see oma vahenditega parandada, hüvitada rahaliselt või tuua uus vahend.
9. Märgates noortekeskuses midagi ebatavalist või ohtlikku (tulekahju, uputus, kummaliselt käituvad inimesed, esemed jne), teavitan sellest viivitamatult noorsootöötajat.
10. Ohu olukorral või kuuldes tulekahjust teavitamise signaali tuleb viivitamatult lahkuda ruumist ja väljuda lähima ohutuma evakuatsioonitee kaudu.
11. Noortekeskuse üritusi ja tegevusi jäädvustame, et kajastada neid avalikult.
12. Noortekeskuses on videovalve.
13. Noortekeskuse kodukorra rikkumisel on Märjamaa Valla Noortekeskuse juhatajal õigus määrata noorele noortekeskuse külastuse keeld.